section_heading: Strateški ciljevi
paragraph_text: Strateški ciljevi HAKOM-a su osigurati visoku kvalitetu i dostupnost usluga za korisnike, osigurati učinkovito tržišno natjecanje, potaknuti inovacije i učinkovita ulaganja u mreže i usluga, uskladiti rad svih dionika tržišta s regulatornim okvirom i ostvariti poslovnu i operativnu izvrsnost. HAKOM kao tržišni regulator ima cilj razvijati održiva tržišta mrežnih usluga na kojim se natjecanje među konkurentima odvija kroz široku ponudu kvalitetnih usluga dostupnih svim građanima, primjenom regulatorne predvidivosti, sprječavanjem diskriminacije, osiguravanjem učinkovitog upravljanja ograničenim dobrima, promicanjem djelotvornih investicija, zaštitom tržišnog natjecanja te doprinosom razvoju jedinstvenog tržišta Europske unije.